เบื่อพิซซ่าแบบอเมริกันแล้ว ก็เปลี่ยนมากินพิซซ่าสไตล์อิตาเลี่ยนบ้างไรบ้าง ร้านนี้เด็ดตรงที่เค้าใช้ของดีๆ ใช้ทำพิซซ่า  Ham ก็ใช้ import เข้ามาเลย ...​  แถมเป็นร้านพิซซ่าที่สามารถมากินได้ถึงตี 3 เลยเชียว! ประมาณว่าเที่ยวแถว RCA เสร็จยังเดินไปกินต่อได้เลย ฮ่าๆ

เจ้าของร้านอัธยาศัยดีมากๆ ครับ ป้าเจ้าของร้านชื่อ "ที่รัก" (ชื่อน่ารักเชียว)  วันที่ผมไปกินพอดีโต๊ะอื่นกินเสร็จแล้ว เหลือโต๊ะผมโต๊ะเดียว ป้าเค้าเลยเดินมาคุยเล่นด้วย (คงเห็นผมถ่ายรูปร้านและอาหารอยู่นาน) เลยรู้ว่าร้านนี้เป็นที่นิยมมากๆ ของเด็กโรงเรียนนานาชาติ ..  ป้าบอกว่าเด็กๆ จะพากันมากินพิซซ่าที่นี่ แล้วก็มากินกันที กินกันคนละถาด! เหอๆ

เมนูที่ผมขอแนะนำเลย และเห็น"ทุกโต๊ะ" สั่งคือ
- สปาเก็ตตี้คาโบนาร่า
- พิซซ่าแป้งบางหน้า Parma Ham

ส่วนของหวานก็คงจะเป็น
- เครปช็อคโกแลต


**ส่วนลด**
ระหว่างคุยกับป้า  ป้าบอกว่าถ้ามาคราวหน้าให้ print รูปป้าไปโชว์ที่ร้านนะ เดี๋ยวจะลดราคาให้  ผมไม่แน่ใจว่าต้องพิมพ์ใส่กระดาษไปเท่านั้นรึเปล่านะ  ถ้าใครไปทานร้านนี้ ก็ลองเปิดรูปป้าให้ป้าดูผ่านมือถือละกัน ... ผมว่าป้าน่าจะลดให้จริงๆ นะ เพราะป้าใจดีมากกก :D


สรุป: ให้ 4 ดาวครับ อยากกลับไปกินซ้ำอย่างแรง   ถึงแม้ราคาอาจจะแพงกว่าร้านทั่วไป แต่เทียบกับรสชาติแล้ว คุ้มค่าจริงๆ ครับ ...  แนะนำให้ไปกินกันหลายๆ คน จะได้สั่งหลายๆ หน้า ... ผมไปสองคน สั่งไม่ได้มาก  มีอีกหลายอย่างเลยที่อยากสั่ง แต่ต้องอดใจไว้ ไม่งั้นสั่งมาก็คงกินไม่หมด


ปล1. ร้านนี้มี delivery ด้วยนะ แต่ส่งแค่ใกล้ๆ ร้านเท่านั้น ลองโทรไปถามดูก่อนได้ว่าเค้าส่งมั้ย (อยากให้ป้าเค้าส่งมาแถวบ้านผมเหลือเกิน อิอิ)
ปล2.​ รูปอาหารดูได้จากรูปของร้านเลยครับ เคย upload รูปไว้ก่อนแล้ว 